
Uznesenie Najvyšší správny súd Slovenskej republiky v disciplinárnej veci disciplinárne obvinenej: JUDr. Q. G., súdna exekútorka, so sídlom Exekútorského úradu G. XX, XXX XX O., o trovách disciplinárneho konania, takto rozhodol: Podľa § 38 ods. 2 zákona č. 432/2021 Z. z. o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) je JUDr. Q. G., nar. XX. W. XXXX, súdna exekútorka, so sídlom Exekútorka úradu G. XX, XXX XX O., povinná nahradiť štátu trovy disciplinárneho konania vo výške 120,- eur, a to v lehote 30 dní od právoplatnosti rozhodnutia. odôvodnenie: 1. Disciplinárne obvinená bola rozhodnutím Najvyššieho správneho súdu Slovenskej republiky ako disciplinárneho súdu, sp. zn. 31D/12/2022, zo dňa 04. októbra 2022, právoplatne uznaná za vinnú z disciplinárneho previnenia podľa § 220 ods. 1 zákona č. 323/1992 Zb. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v účinnom znení. Za spáchanie disciplinárneho previnenia bolo disciplinárne obvinenej podľa § 221 ods. 1 písm. a) Exekučného poriadku v spojení s § 41 ods. 1 zákona č. 300/2005 Z. z. Trestného zákona v účinnom znení uložené úhrnné disciplinárne opatrenie - písomné pokarhanie. Podľa § 4 disciplinárneho súdneho poriadku ak tento zákon neustanovuje inak a ak to povaha veci nevylučuje, na disciplinárne konanie sa primerane použijú ustanovenia Trestného poriadku o základných zásadách trestného konania, o spoločnom konaní, o vylúčení súdu a iných osôb, o obhajcovi, o úkonoch trestného konania, o dokazovaní, o rozhodnutiach súdu, o hlavnom pojednávaní, o odvolaní, o dohode o uznaní viny a prijatí trestu, o obnove konania a o trovách trestného konania. Podľa § 38 ods. 2 disciplinárneho súdneho poriadku ak bol disciplinárne obvinený právoplatne uznaný za vinného, je povinný štátu nahradiť paušálnou sumou trovy disciplinárneho konania, ktoré znáša štát. Paušálnu sumu trov disciplinárneho konania, ktoré znáša štát, ustanoví všeobecne záväzný právny predpis, ktorý vydá ministerstvo spravodlivosti. 2. Vzhľadom na vyššie uvedené predsedníčka disciplinárneho senátu podľa § 559 zákona č. 301/2005 Z. z. Trestného poriadku v spojení s § 4 a § 38 ods. 2 disciplinárneho súdneho poriadku disciplinárne obvinenej uložila povinnosť, aby nahradila trovy disciplinárneho konania, určené paušálnou sumou podľa § 1 vyhlášky Ministerstva spravodlivosti Slovenskej republiky č. 434/2021 Z. z. Poučenie: Proti tomuto uzneseniu nie je prípustný opravný prostriedok.

